CELEX: 32015D0382
Language: lt
Date: 1425600000000
Title: 2015 m. kovo 6 d. Tarybos sprendimas (BUSP) 2015/382, kuriuo iš dalies keičiamas Sprendimas 2011/137/BUSP dėl ribojamųjų priemonių atsižvelgiant į padėtį Libijoje

7.3.2015   
            
            
               LT
            
            
               Europos Sąjungos oficialusis leidinys
            
            
               L 64/38
            
         TARYBOS SPRENDIMAS (BUSP) 2015/382
   2015 m. kovo 6 d.
   kuriuo iš dalies keičiamas Sprendimas 2011/137/BUSP dėl ribojamųjų priemonių atsižvelgiant į padėtį Libijoje
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:
   
               (1)
            
            
               2011 m. vasario 28 d. Taryba priėmė Sprendimą 2011/137/BUSP (1);
            
         
               (2)
            
            
               2014 m. spalio 20 d. Taryba pareiškė susirūpinimą dėl padėties Libijoje ir pareiškė, kad yra pasirengusi įgyvendinti 2014 m. rugpjūčio 27 d. Jungtinių Tautų Saugumo Tarybos (JT ST) rezoliuciją 2174 (2014), kad būtų pašalinta grėsmė taikai bei stabilumui Libijoje. Taryba padarė išvadą, kad tie, kas atsakingi už smurto veiksmus ir trukdo ar kenkia demokratijai Libijoje, privalo būti patraukti atsakomybėn;
            
         
               (3)
            
            
               JT ST rezoliucija 2174 (2014), inter alia, išplečiamas draudimo keliauti ir turto įšaldymo priemonių, kaip nustatyta JT ST rezoliucijos 1970 (2011) 22 punkte ir JT ST rezoliucijos 1973 (2011) 23 punkte, taikymas, įtraukiant asmenis ir subjektus, kurie teikia paramą veiksmams, kurie kelia grėsmę taikai, stabilumui ar saugumui Libijoje, arba trukdo ar kenkia sėkmingam Libijos politinio pereinamojo proceso užbaigimui. Tarybos sprendimu 2014/727/BUSP (2) buvo atitinkamai iš dalies pakeisti Sprendimo 2011/137/BUSP I ir III priedai;
            
         
               (4)
            
            
               draudimo keliauti ir turto įšaldymo priemonių taikymo kriterijai, kaip išdėstyta JT ST rezoliucijoje 2174 (2014), taip pat turėtų būti taikomi asmenims ir subjektams, kurie Sprendimo 2011/137/BUSP I ar III prieduose nenurodyti;
            
         
               (5)
            
            
               vadovaujantis 2014 m. rugsėjo 24 d. Bendrojo Teismo sprendimu Kadhaf Al Dam prieš Tarybą, T-348/13 (3), įrašas, susijęs su Ahmed Mohammed Qadhaf Al-Dam, turėtų būti išbrauktas iš Sprendimo 2011/137/BUSP II ir IV priedų. Tai pat iš Sprendimo 2011/137/BUSP II priedo turėtų būti išbrauktas įrašas, susijęs su vienu kitu asmeniu. Be to, Sprendimo 2011/137/BUSP II ir IV prieduose pateikiamas įrašas, susijęs su vienu kitu asmeniu, turėtų būti atnaujintas;
            
         
               (6)
            
            
               todėl Sprendimas 2011/137/BUSP turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2011/137/BUSP iš dalies keičiamas taip:
   
               1)
            
            
               5 straipsnio 1 dalis papildoma šiuo punktu:
               
                           „c)
                        
                        
                           į šio sprendimo I priedą neįtrauktiems asmenims, kurie dalyvauja vykdant veiksmus, kurie kelia grėsmę Libijos taikai, stabilumui ar saugumui, arba teikia paramą tokiems veiksmams, arba kurie trukdo ar kenkia sėkmingam Libijos politinio pereinamojo proceso užbaigimui, be kita ko:
                           
                                       i)
                                    
                                    
                                       planuodami veiksmus, kuriais pažeidžiama taikoma tarptautinė žmogaus teisių teisė arba tarptautinė humanitarinė teisė, arba veiksmus, kurie laikomi žmogaus teisių pažeidimais, vadovaudami minėtiems veiksmas arba juos vykdydami Libijoje;
                                    
                                 
                                       ii)
                                    
                                    
                                       vykdydami išpuolius prieš oro, sausumos ar jūrų uostus Libijoje arba nukreiptus prieš Libijos valstybines institucijas ar objektus, arba prieš užsienio valstybių atstovybes Libijoje;
                                    
                                 
                                       iii)
                                    
                                    
                                       teikdami paramą ginkluotoms grupuotėms ar nusikaltėlių tinklams neteisėtai naudodami žalią naftą ar kitus gamtos išteklius Libijoje;
                                    
                                 
                                       iv)
                                    
                                    
                                       veikdami į sąrašą įtrauktų asmenų arba subjektų naudai ar jų vardu arba jiems vadovaujant,
                                    
                                 išvardytiems šio sprendimo II priede.“
                        
                     ;
            
         
               2)
            
            
               6 straipsnio 1 dalis papildoma šiuo punktu:
               
                           „c)
                        
                        
                           į šio sprendimo III priedą neįtraukti asmenys ir subjektai, kurie dalyvauja vykdant veiksmus, kurie kelia grėsmę Libijos taikai, stabilumui ar saugumui, arba teikia paramą tokiems veiksmams, arba kurie trukdo ar kenkia sėkmingam Libijos politinio pereinamojo proceso užbaigimui, be kita ko:
                           
                                       i)
                                    
                                    
                                       planuodami veiksmus, kuriais pažeidžiama taikoma tarptautinė žmogaus teisių teisė arba tarptautinė humanitarinė teisė, arba veiksmus, kurie laikomi žmogaus teisių pažeidimais, vadovaudami minėtiems veiksmas arba juos vykdydami Libijoje;
                                    
                                 
                                       ii)
                                    
                                    
                                       vykdydami išpuolius prieš oro, sausumos ar jūrų uostus Libijoje arba nukreiptus prieš Libijos valstybines institucijas ar objektus, arba prieš užsienio valstybių atstovybes Libijoje;
                                    
                                 
                                       iii)
                                    
                                    
                                       teikdami paramą ginkluotoms grupuotėms ar nusikaltėlių tinklams neteisėtai naudodami žalią naftą ar kitus gamtos išteklius Libijoje;
                                    
                                 
                                       iv)
                                    
                                    
                                       veikdami į sąrašą įtrauktų asmenų arba subjektų naudai ar jų vardu arba jiems vadovaujant,
                                    
                                 kurie yra išvardyti šio sprendimo IV priede.“
                        
                     
         2 straipsnis
   Sprendimo 2011/137/BUSP II ir IV priedai iš dalies keičiami taip, kaip išdėstyta šio sprendimo priede.
   3 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2015 m. kovo 6 d.
      
         
            Tarybos vardu
         
         
            Pirmininkas
         
         K. GERHARDS
      
   
   
      (1)  2011 m. vasario 28 d. Tarybos sprendimas 2011/137/BUSP dėl ribojamųjų priemonių atsižvelgiant į padėtį Libijoje (OL L 58, 2011 3 3, p. 53).
   
      (2)  2014 m. spalio 20 d. Tarybos sprendimas 2014/727/BUSP, kuriuo iš dalies keičiamas Sprendimas 2011/137/BUSP dėl ribojamųjų priemonių atsižvelgiant į padėtį Libijoje (OL L 301, 2014 10 21, p. 30).
   
      (3)  Dar nepaskelbtas Rinkinyje.
   
      PRIEDAS
      
                  1.
               
               
                  Sprendimo 2011/137/BUSP II priede pateikiami su toliau nurodytais asmenimis susiję įrašai išbraukiami:
                  
                              „6.
                           
                           
                              QADHAF AL-DAM, Ahmed Mohammed“
                           
                        
                              „19.
                           
                           
                              ZIDANE, Mohamad Ali.“
                           
                        
            
                  2.
               
               
                  Sprendimo 2011/137/BUSP IV priede pateikiamas su toliau nurodytu asmeniu susijęs įrašas išbraukiamas:
                  
                              „8.
                           
                           
                              QADHAF AL-DAM, Ahmed Mohammed.“
                           
                        
            
                  3.
               
               
                  Sprendimo 2011/137/BUSP II ir IV prieduose pateikiamas su toliau nurodytu asmeniu susijęs įrašas pakeičiamas šiuo įrašu:
                  
                               
                           
                           
                              Vardas, pavardė
                           
                           
                              Tapatybės nustatymo informacija
                           
                           
                              Įtraukimo į sąrašą priežastys
                           
                           
                              Įtraukimo į sąrašą data
                           
                        
                              „1.
                           
                           
                              ABDULHAFIZ, pulkininkas Mas'ud (dar žinomas kaip ABDULHAFID (pavardė); Massoud (vardas)).
                           
                           
                              Pareigos: Ginkluotųjų pajėgų vadas
                              Gimimo data: 1937 m. sausio 1 d.
                              Gimimo vieta: Tripolis, Libija
                           
                           
                              Trečiasis ginkluotųjų pajėgų vadovavimo grandinėje. Svarbus vaidmuo karinės žvalgybos srityje.
                           
                           
                              2011 2 28“